S-72/2018

I

Mál þetta, sem dómtekið var 15. maí 2018, er höfðað af héraðssaksóknara með ákæru 6. febrúar 2018 á hendur Í-kk-þgf A-kk-þgf J-kk-þgf, kt. 000000-0000, Stamphólsvegi 3, Grindavík, fyrir „sérstaklega hættulega líkamsárás, með því að hafa þriðjudaginn 8. september 2015, í og utan við bifreiðina [...] við Faxaskjól 18 í Reykjavík, ráðist á A og slegið hann ítrekað í höfuð og líkama með klaufhamri og með hnefunum með þeim afleiðingum að A hlaut bólgu og mar á hægra kinnbeini, hægri upphandlegg, vinstra læri og bólgu, mar og sár á vinstri olnboga, vinstra handarbaki og vinstra hné.

Telst þetta varða við 2. mgr. 218. gr. almennra hegningarlaga nr. 19/1940.“

Er þess krafist að ákærði verði dæmdur til refsingar og greiðslu alls sakarkostnaðar.

II

Ákærði kom fyrir dóminn, játaði skýlaust sök og krafðist vægustu refsingar sem lög framast leyfa. Fær játning hans stoð í gögnum málsins og er ekki ástæða til að draga í efa að hún sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru er lýst og er þar rétt heimfærð til refsiákvæða. Um málsatvik er látið nægja að vísa til ákæru, sbr. 4. mgr. 183. gr. laga nr. 88/2008 um meðferð sakamála, og verður dómur lagður á málið án frekari sönnunarfærslu, sbr. 164. gr. sömu laga.

Ákærði er fæddur í [...]. Samkvæmt framlögðu sakavottorði á hann að baki nokkurn sakaferil, sem nær aftur til ársins 2010. Með dómi 22. júní 2017 var hann dæmdur í fjögurra mánaða fangelsi fyrir þjófnað, skilorðsbundið til tveggja ára. Sá dómur var hegningarauki við dóm 17. október 2016, en með þeim dómi var ákærði dæmdur í 45 daga skilorðsbundið fangelsi og tímabundið sviptur ökurétti fyrir umferðarlagabrot, vopnalagabrot og þjófnað. Var sá skilorðsdómur tekinn upp og dæmdur með fyrrnefnda dóminum. Brot ákærða samkvæmt ákæru í þessu máli var framið áður en umræddir dómar voru kveðnir upp. Því ber nú, með vísan til fyrirmæla 60. og 78. gr. almennra hegningarlaga nr. 19/1940, að taka skilorðsdóminn frá 22. júní 2017 upp og gera ákærða refsingu í einu lagi fyrir öll málin.

Eins og áður greinir hefur ákærði skýlaust játað sök og er það virt honum til málsbóta. Á hinn bóginn ber að líta til þess að atlaga ákærða að brotaþola var alvarleg og unnin með verkfæri sem gat valdið verulegu líkamstjóni. Í því ljósi, svo og með hliðsjón af 1., 3. og 6. tl. 1. mgr. 70. gr. almennra hegningarlaga nr. 19/1940, verður refsing ákærða ákveðin fangelsi í 12 mánuði.

Atvik í máli þessu áttu sér stað 8. september 2015 og var skýrsla tekin af ákærða sama dag, en 15. sama mánaðar var skýrsla tekin af brotaþola. Ákærði gaf aftur skýrslu hjá lögreglu 20. nóvember 2015, en vitni voru fyrst yfirheyrð í mars og maí 2017. Engin skýring liggur fyrir á þessum drætti á rannsókn málsins, en eins og fyrr segir var ákæra gefin út 6. febrúar 2018. Samkvæmt því þykir rétt að fresta fullnustu níu mánaða af tildæmdri refsingu ákærða, skilorðsbundið, eins og nánar greinir í dómsorði.

Samkvæmt 1. mgr. 235. gr. laga nr. 88/2008, sbr. 68. gr. laga nr. 49/2016, verður ákærði dæmdur til greiðslu sakarkostnaðar, en um er ræða þóknun verjanda ákærða, G-kk-ef S-x-x R-kk-ef lögmanns, 316.200 krónur, að meðtöldum virðisaukaskatti, auk annars sakarkostnaðar að fjárhæð 46.200 krónur.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, Í-kk-nf A-kk-nf J-kk-nf, sæti fangelsi í 12 mánuði, en fresta skal fullnustu níu mánaða af refsingunni og sá hluti hennar falla niður að liðnum tveimur árum frá birtingu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, 316.200 krónur, og 46.200 krónur í annan sakarkostnað.

I-kk-nf E-kk-nf